Polițiștii Biroului Județean de Poliție Transporturi Maramureș au acționat pentru prevenirea și combaterea nerespectării regulilor de circulație în zona trecerilor la nivel cu calea ferată de pe raza de competență.
Acțiunea a urmărit reducerea riscului rutier la 14 treceri la nivel cu care ferată. Neregulile constate au fost sancționate, astfel au fost aplicate 26 de sancțiuni contravenționale, în valoare totală de peste 4.000 de lei.
Ca măsuri complementare, polițiștii au reținut 2 certificate de înmatriculare, respectiv un set de plăcuțe de înmatriculare.
Activitatea a avut ca scop conștientizarea de către participanții la traficul rutier cu privire la riscurile la care se expun prin nerespectarea semnalizării rutiere și a obligațiilor care le revin în zona trecerilor la nivel cu calea ferată, pentru prevenirea producerii acestor evenimente.